JayJayThrowThrow/commonwealth-wiki-mix huggingface dataset:
আফতাব আহমেদ

আফতাব আহমেদ চৌধুরী (জন্ম নভেম্বর ১০, ১৯৮৫, চট্টগ্রাম) বাংলাদেশ ক্রিকেট দলের ডানহাতি মিডল অর্ডার ব্যাটসম্যান এবং ডানহাতি স্লো মিডিয়াম পেস বোলার। টেস্ট খেলায় তার অভিষেক হয় ২০০৪ সালে চট্টগ্রামে নিউজিল্যান্ডের বিপক্ষে। আর একদিনের খেলায় অভিষেক হয় একই বছর বার্মিংহামে দক্ষিণ আফ্রিকার বিপক্ষে।
প্রাথমিক জীবন

আফতাবের জন্ম ও শৈশব কেটেছে চট্টগ্রামে। তার প্রথম বিদ্যালয় সেন্ট মেরি স্কুল। শুরুর দিকে আফতাবের আন্তর্জাতিক খেলার প্রতি তেমন টান ছিল না, এমনকি তিনি এটাকে নির্যাতন বলেও মনে করতেন। পরিবার ও বন্ধুবান্ধব থেকে দূরে থাকতে হবে ভেবে তিনি বিকেএসপিতে ভর্তি হতে অস্বীকৃতি জানিয়েছিলেন। কিন্তু তার পিতা ক্রীড়ামোদী ছিলেন এবং তার ছেলেকে ক্রিকেটার বানাতে অত্যন্ত উৎসাহী ছিলেন। আফতাব তার ক্রিকেটীয় জীবন সম্পর্কে উৎসাহী ছিলেননা এবং তার ক্রিকেট ক্যাম্প থেকে পালিয়ে আসার ঘটনাও রয়েছে। দলে সুযোগ না পাওয়ার কারণে তার মধ্যে হতাশার সৃষ্টি হয়েছিল। তিনি বলেন, "আমি অনেক বার ক্যাম্পে ডাক পেয়েছিলাম, কিন্তু কখনো দলে ঢুকতে পারিনি।" শেষ পর্যন্ত প্রতীক্ষার অবসান ঘটে এবং তিনি দলে সুযোগ পান। তার পিতা ১৯৯৯ সালের ক্রিকেট বিশ্বকাপ চলাকালে মারা যান।
ক্যারিয়ার রেকর্ড

টেস্ট

* টেস্ট অভিষেক: বিপক্ষ নিউজিল্যান্ড, এম এ আজিজ স্টেডিয়াম, ২০০৪
* টেস্টে সর্বোচ্চ রান ৮২*, বিপক্ষ ইংল্যান্ড, চেস্টারলি স্ট্রীট, ২০০৫
একদিনের আন্তর্জাতিক

একদিনের খেলায় অভিষেক: বিপক্ষ দক্ষিণ আফ্রিকা, বার্মিংহাম, ২০০৪-২০০৫
* একদিনের আন্তর্জাতিকে সর্বোচ্চ রান ৮১*, বিপক্ষ জিম্বাবুয়ে, বঙ্গবন্ধু স্টেডিয়াম, ২০০৪-২০০৫
* সেরা বোলিং ৩১ রানে ৫ উইকেট (৫/৩১), বিপক্ষ নিউজিল্যান্ড, বঙ্গবন্ধু স্টেডিয়াম
তথ্যসূত্র


বহিঃসংযোগ

* ক্রিকইনফো প্রফাইল
* বাংলাক্রিকেট প্রফাইল
* টাইগারক্রিকেট প্রফাইল


বিষয়শ্রেণী:বাংলাদেশী ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:২০০৭ ক্রিকেট বিশ্বকাপের ক্রিকেটার
বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার
বিষয়শ্রেণী:চট্টগ্রাম বিভাগের ক্রিকেটার
বিষয়শ্রেণী:২০শ শতাব্দীর বাংলাদেশী ক্রিকেটার
বিষয়শ্রেণী:চট্টগ্রাম চ্যালেঞ্জার্সের ক্রিকেটার
বিষয়শ্রেণী:চট্টগ্রাম থেকে আগত ক্রিকেটার
বিষয়শ্রেণী:ঢাকা ডমিনেটর্সের ক্রিকেটার
বিষয়শ্রেণী:বাংলাদেশী ক্রিকেট কোচ
বিষয়শ্রেণী:আবাহনী লিমিটেডের ক্রিকেটার
বিষয়শ্রেণী:আইসিএল বাংলাদেশ একাদশের ক্রিকেটার
বিষয়শ্রেণী:ঢাকা ওয়ারিয়র্সের ক্রিকেটার
বিষয়শ্রেণী:বাংলাদেশ পূর্বাঞ্চলের ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
সমৃদ্ধ সংখ্যা

সমৃদ্ধ সংখ্যা(ইং. abundant number) হল এক ধরনের পূর্ণ সংখ্যা, n যার জন্য σ(n) > 2n. σ(n) − 2n এই মানটিকে n সংখ্যাটির প্রাচুর্য বলা হয়। অন্য কথায় বলা যায়, সংখ্যাটির প্রকৃত গুণনীয়ক গুলির সমষ্টি সংখ্যাটির চেয়ে বড়।
সমৃদ্ধ সংখ্যার উদাহরণ

প্রথম কয়েকটি সমৃদ্ধ সংখ্যা হল,

:12,18,20,24,30,36,40,42,48,54,56,60,66,70,72,78,80,84,88,90,96,100,102...
কিছু আকর্ষণীয় তথ্য

* ক্ষুদ্রতম বিজোড় সমৃদ্ধ সংখ্যা হল 945.
* ১৯৯৮ সালে Marc Deléglise দেখান যে, এই সংখ্যার স্বাভাবিক ঘনত্ব 0.2474 থেকে 0.2480.
* অগুণতি বিজোড় এবং জোড়, সমৃদ্ধ সংখ্যার অস্তিত্ব রয়েছে। নিখুঁত সংখ্যার সকল প্রকৃত গুণিতক এবং সমৃদ্ধ সংখ্যার সকল গুণিতক সমৃদ্ধ সংখ্যা।
* 20161 এর চেয়ে বড় সকল পূর্ণ সংখ্যাকে, দুইটি সমৃদ্ধ সংখ্যার যোগফল আকারে লেখা যায়।
* যেসব সমৃদ্ধ সংখ্যা অর্ধনিখুঁত সংখ্যা নয়, তাদেরকে অদ্ভুত সংখ্যা বলা হয়। প্রাচুর্য 1 বিশিষ্ট সমৃদ্ধ সংখ্যাকে নিখুঁতপ্রায় সংখ্যা বলা হয়।
* সমৃদ্ধ সংখ্যার কাছাকাছি দুইটি সংখ্যা হল, নিখুঁত সংখ্যা এবং অসমৃদ্ধ সংখ্যা। স্বাভাবিক সংখ্যাকে প্রথমদিকে অসমৃদ্ধ, নিখুঁত এবং সমৃদ্ধ এই ৩টি শ্রেণীতে ভাগ করা হয়েছিল।
*যে সব সংখ্যার গুণণীয়ক গুলোর মধ্যে ঐ সংখ্যা বাদে বাকী গুণণীয়কগুলোর যোগফল ঐ সংখ্যাটি থেকে বড় সেই সব সংখ্যাকে সমৃদ্ধ সংখ্যা বলে।


বিষয়শ্রেণী:পূর্ণ সংখ্যার ধারা
হাইগেনের ঘড়ি

হাইগেনের ঘড়ি (Huygen's clock) হলো দোলক ঘড়ির একটি উন্নততর সংস্করণ। দোলক ঘড়ির বব বৃত্তীয় বক্রপথে দোলে। এজন্য এই ঘড়ির দোলন-কম্পাঙ্ক তার দোলন-বিস্তারের উপর নির্ভরশীল হয়ে থাকে। যত বেশি বিস্তারে দুলতে দেয়া হয়, কেন্দ্রে ফেরত আসতে ববের তত বেশি সময় লাগে।

ববটি যদি একটি সাইক্লয়েডীয় বক্রপথে দুলতো, তাহলে আর এই সমস্যাটি থাকতো না। কারণ সাইক্লয়েডের বৈশিষ্ট্য হলো, এর উপরকার যেকোন দুটি বিন্দু হতে মহাকর্ষের প্রভাবে কেন্দ্রে গড়িয়ে আসতে কোন বস্তুর একই পরিমাণ সময় লাগে। ১৬৭৩ সালে ওলন্দাজ গণিতবিদ, পদার্থবিজ্ঞানী এবং জ্যোতির্বিদ ক্রিশ্চিয়ান হাইগেনস(Christiaan Huygens) সমুদ্র-সমতলে নিখুঁতভাবে দ্রাঘিমাংশ পরিমাপ করার প্রয়োজনে এমন একটি দোলক ঘড়ি তৈরি করেন যার ববটি একটি সাইক্লয়েডীয় বক্রপথে দোলে। তার নামানুসারে এই ঘড়ির নাম দেয়া হয় হাইগেনের ঘড়ি। তিনি ববটিকে সূক্ষ্ম সুতার সাহায্যে ঝুলিয়ে দেন এবং দোলন নিয়ন্ত্রণের জন্য সুতাকে কেন্দ্রে রেখে দুই পাশে দুইটি সাইক্লয়েড আকৃতির দন্ড সংযোজন করেন। ফলে দোলনের সময় যেকোন পাশে ববটি যখন কেন্দ্র থেকে দূরে সরতে থাকে, সুতাটি একটু একটু করে সাইক্লয়েড আকৃতির দন্ডের সংস্পর্শে আসতে থাকে, যার দরুন ববের অনুসৃত গতিপথটি হয় সাইক্লয়েডীয়।
তথ্যসূত্র

বিষয়শ্রেণী:গণিত
বিষয়শ্রেণী:ক্রিস্টিয়ান হাইগেনসের উদ্ভাবন
বিষয়শ্রেণী:ঘড়ি
ই

ই হলো বাংলা লিপির তৃতীয় স্বরবর্ণ এবং ৩য় বর্ণ। এটি "হ্রস্ব ই" নামেও পরিচিত; "ই"-র বৈশিষ্ট্যসূচক চিহ্ন হলো "ি"। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘ই’ হলো একটি পূর্ণমাত্রাযুক্ত স্বরবর্ণ।
বৈশিষ্ট্য

এটিকে সম্মুখ সংবৃত্ত স্বরধ্বনি বলা হয়।
‘ই’ এর অন্যান্য রূপ

মৈথিলী ‘ই’

মৈথিলী ভাষা বাংলা ও কৈথী উভয় লিপি ব্যবহার করে লিখা হয়। তবে মৈথিলী ভাষার বাংলা লিপিতে ‘ই’ এর রূপ অন্য রকম হয়। বাংলা-ভিত্তিক মৈথিলী লিপিতে 15px- এভাবে ‘ই’ লিখা হয়।
কম্পিউটিং কোড

স্বতন্ত্র
নির্ভরশীল
আরও দেখুন

* বাংলা স্বরবর্ণ
* বাংলা ব্যঞ্জনবর্ণ
* বাংলা বর্ণমালা
তথ্যসূত্র
বহিঃসংযোগ

*
*
*


বিষয়শ্রেণী:বাংলা স্বরবর্ণ
বিষয়শ্রেণী:ই
ইহুদি-বিদ্বেষ

ডান|250px|থাম্ব|একজন ইহুদি পৃথিবীকে ঘিরে ধরেছে - ইহুদি-বিদ্বেষী কার্টুন (ফ্রান্স, ১৮৯৮)

ইহুদি-বিদ্বেষ বলতে ইহুদি জাতি, গোষ্ঠী বা ধর্মের প্রতি যেকোনো ধরনের বৈরিতা বা কুসংস্কারকে বোঝানো হয়ে থাকে। এধরনের বিদ্বেষের মধ্যে ব্যক্তিগত ঘৃণা থেকে শুরু করে এমনকি সংঘবদ্ধ জাতি-নিধনও পড়ে।
ইংরেজিতে একে বলা হয় এন্টি-সেমিটিজম (Anti-Semitism), যার অর্থ দাঁড়ায় সেমিটীয় সম্প্রদায়ের প্রতি বিদ্বেষ। সেমিটীয় একটি বৃহৎ ভাষাভাষী গোষ্ঠী যার মধ্যে হিব্রুভাষী ছাড়াও আরবিভাষীরাও অন্তর্ভুক্ত। তথাপি অ্যান্টি-সেমিটিজম ইহুদি-বিদ্বেষ বোঝাতেই ব্যবহৃত হয়। ইহুদি-বিদ্বেষের ইতিহাস প্রাচীন হলেও এটা চরম আকার ধারণ করে হিটলার-শাসিত জার্মানিতে।
ধর্মীয় বিদ্বেষ

উনিশ শতকের পূর্বে ইহুদি-বিদ্বেষ ছিল মূলত ধর্ম-ভিত্তিক। খ্রিস্টানরা ইহুদি ধর্মের ব্যাপারে নিজস্ব ধর্মীয় ব্যাখ্যা ও দৃষ্টিকোণের আলোকে এই বিদ্বেষভাব পোষণ করতো। তৎকালীন খ্রিস্টান-শাসিত ইউরোপে বৃহত্তম সংখ্যালঘু ধর্মীয়-গোষ্ঠী হিসেবে ইহুদিরা বিভিন্নসময় ধর্মীয় বিদ্বেষ, নির্যাতন ও সহিংসতার শিকার হত। ধর্মীয় নির্যাতনের মধ্যে ছিল - ধর্ম-পালনে বাধা, জোরপূর্বক ধর্মান্তরকরণ, দেশ থেকে বিতাড়ন, ইত্যাদি।
জাতিগত বিদ্বেষ

শিল্প-বিপ্লবের পর ইহুদিদের আর্থ-সামাজিক অবস্থার উন্নতি হয়। এসময় ইউরোপে জাতীয়তাবাদের বিকাশ ঘটলে ইহুদিদের প্রতি জাতিগত বিদ্বেষ দেখা দেয়। জাতিতত্ত্ব সংক্রান্ত অপ-বৈজ্ঞানিক ব্যাখ্যা এই বিদ্বেষে ইন্ধন যোগায়। ইহুদিরা অনার্য ও আর্যদের চেয়ে হীন, এমন মতবাদ দেয়া হয় এবং জাতিগতভাবে তাদের বিরুদ্ধে অর্থলিপ্সা, শ্রমবিমুখতা, ধূর্ততা, গোত্রপ্রীতি ও দেশপ্রেমহীনতার অভিযোগ দেয়া হয়।

তৎকালীন ইউরোপীয় বুদ্ধিজীবী সমাজ ধর্মভিত্তিক বিদ্বেষকে অসংস্কৃত আচরণ মনে করলেও এই বংশানুগতিক অপতত্ত্বকে 'বৈজ্ঞানিক' তত্ত্ব মনে করে এধরনের জাতিগত সংস্কারের যথার্থতা স্বীকার করে নেয়।
নাৎসিদের ইহুদি-নিধনযজ্ঞ

এই জাতিগত বিদ্বেষ ভয়াবহ চরম আকার ধারণ করে বিংশ শতকের তৃতীয় দশকে, হিটলারের নাৎসি দল-শাসিত জার্মানিতে। ইহুদি-বিরোধী এই জাতিতত্ত্বের উপর ভিত্তি করে এবং প্রথম বিশ্বযুদ্ধে পরাজয়ের দায়ও ইহুদিদের উপর চাপিয়ে দিয়ে তারা বিভিন্ন অত্যাচার এবং নিধনমূলক আইন-কানুন প্রণয়ন করে। ১৯৩৯ সালে হিটলার বিভিন্ন দেশ আক্রমণের মাধ্যমে দ্বিতীয় বিশ্বযুদ্ধের সূত্রপাত ঘটালে ইউরোপে ইহুদি নির্যাতন ও নিধন চরমরূপ নেয়। তারা আইন করে ইহুদিদের নিজস্ব নিবাস অধিগ্রহণ করে বন্দী-নিবাসে প্রেরণ করে এবং পর্যায়ক্রমে হত্যা করে। প্রায় ৬০ লক্ষ ইহুদিকে হত্যা করা হয়; এ ঘটনা 'হলোকস্ট' (Holocaust) নামে পরিচিত। নব্য ইহুদি-বিদ্বেষীরা এই নিধনযজ্ঞের ঘটনাকেও সন্দেহ বা অস্বীকার করে।
তথ্যসূত্র
বহিঃসংযোগ

* United States Holocaust Memorial Museum Special Focus: Antisemitism



বিষয়শ্রেণী:ইহুদি ধর্ম
বিষয়শ্রেণী:অমূলক ভীতি
বিষয়শ্রেণী:ধরন অনুযায়ী পূর্বসংস্কার ও বৈষম্য
বিষয়শ্রেণী:বর্ণবাদ
বিষয়শ্রেণী:প্রাচ্যতত্ত্ব
সায়ানোজেন

সায়ানোজেন(Cyanogen) একটি রাসায়নিক যৌগ যার সংকেত হলো CN। কার্বন এবং নাইট্রোজেন ঘটিত এই যৌগটি আন্তঃনাক্ষত্রিক স্থানে দৃশ্যমান আলোর শোষণের মাধ্যমে তৈরি হয়ে থাকে। এটি একটি বর্ণহীন বিষাক্ত গ্যাস যার ঝাঝোলো গন্ধ রয়েছে। সায়ানোজেন হলো অক্সিজেনের একটি অক্সামাইড
:H2NC(O)C(O)NH2 → NCCN + 2 H2O
যদিও অক্সামাইড সায়ানোজেনের আর্দ্র বিশ্লেষণ দ্বারা প্রস্তুত করা হয়।
তথ্যসূত্র
বহিঃসংয়োগ

*National Pollutant Inventory - Cyanide compounds fact sheet
*PhysOrg.com
*CDC - NIOSH Pocket Guide to Chemical Hazards

বিষয়শ্রেণী:রসায়ন
ডিউটেরিয়াম

ডিউটেরিয়াম বা ডয়টেরিয়াম হলো হাইড্রোজেনের অর্থাৎ উদজানের একটি ভারী আইসোটোপ। এর চিহ্ন অথবা । একে ভারী হাইড্রোজেনও বলে। এর কেন্দ্রীনকে বলা হয় ডিউট্রন যার মধ্যে রয়েছে একটি প্রোটন এবং একটি নিউট্রন।

ডিউটেরিয়াম আইসোটোপের নামকরণ করা হয় গ্রিক ডিউটেরস শব্দ থেকে, যার অর্থ হল "দ্বিতীয়"। এর মাধ্যমে নিউক্লিয়াসের দুটি উপাদানকে বিবৃত করা হয়। হ্যারল্ড উরি ১৯৩১ সালে ডিউটেরিয়াম আবিষ্কার ও নামকরণ করেন। ১৯৩২ সালে নিউট্রন আবিষ্কারের পর ডিউটেরিয়ামের নিউক্লিয় গঠন সম্পর্কে স্পষ্ট ধারণা মিলে এবং উরি ১৯৩৪ সালে নোবেল পুরস্কার জয় লাভ করেন।
তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:রসায়ন
বিষয়শ্রেণী:হাইড্রোজেন আইসোটোপ
বিষয়শ্রেণী:নিউক্লিয়ার ফিউশন জ্বালানি
দ্বিতীয় বিশ্বযুদ্ধের কারণ

থাম্ব|দ্বিতীয় বিশ্বযুদ্ধ
দ্বিতীয় বিশ্বযুদ্ধের কারণসমূহের মধ্যে বৃহৎ পরিসরে কারণ ছিল ১৯৩৩ সালে আডলফ হিটলার ও তার নাৎসি পার্টির জার্মানির রাজনৈতিক অধিগ্রহণ এবং এর আগ্রাসী বৈদেশিক নীতি; এবং ক্ষুদ্র পরিসরে কারণ ছিল ১৯২০-এর দশকের ইতালীয় ফ্যাসিবাদ এবং ১৯৩০-এর দশকে জাপান সাম্রাজ্যের চীন প্রজাতন্ত্রের আক্রমণ। জার্মানি ও জাপানের স্বৈরশাসকেরা এই সামরিক আগ্রাসনমূলক পদক্ষেপ নেবার পর অন্য দেশগুলি যুদ্ধ ঘোষণা করে এবং/কিংবা সামরিক প্রতিরোধ শুরু করে। ১৯৩৯ সালের ১লা সেপ্টেম্বর জার্মানি কর্তৃক পোল্যান্ড আক্রমণের মধ্য দিয়ে দ্বিতীয় বিশ্বযুদ্ধের সূচনা ঘটে এবং ১৯৩৯ সালের ৩রা সেপ্টেম্বর ব্রিটেন ও ফ্রান্স জার্মানির বিরুদ্ধে যুদ্ধের ঘোষণা দেয়।

ভার্সাই চুক্তির ফলে ১৯১৮ সালে প্রথম বিশ্বযুদ্ধে পরাজয়ের সমাপ্তি ঘটার পর রাজনৈতিক প্রতিশোধের তীব্র রূপ দেখা দিলে ভাইমার জার্মানিতে সমস্যার সূত্রপাত হয়। চুক্তির ধারার অসন্তুষ্টির মধ্যে ছিল রাইনল্যান্ডের সামরিক ঘাঁটি উৎখাত, অস্ট্রিয়ার সাথে একত্রীকরণ বাতিল এবং কয়েকটি জার্মান ভাষী অঞ্চল, তথা ডানৎসিগ ও ইউপেন-মালমেডি হারানো, যুদ্ধ-অপরাধ অনুচ্ছেদ, এবং জার্মান কর্তৃক অত্যধিক জরিমানা প্রদান, যা মহামন্দা পরবর্তী পরিস্থিতিতে অসহনীয় হয়ে ওঠে। জার্মানির সবচেয়ে মারাত্মক আন্তঃরাষ্ট্রীয় কারণ ছিল রাজনৈতিক ব্যবস্থায় অস্থিরতা।
১. ভার্সাই সন্ধি জনিত সমস্যা
২. উগ্র জাতীয়তাবাদনীতি গ্রহণ
৩. হিটলারের অভিলাষ
৪. ফ্রান্সের সাথে জার্মানীর বিরোধ
৫. তোষণনীতি
৬. রাইন অঞ্চল দখল
বহিঃসংযোগ

বিষয়শ্রেণী:দ্বিতীয় বিশ্বযুদ্ধ
বিষয়শ্রেণী:যুদ্ধের কারণ
বিষয়শ্রেণী:দ্বিতীয় বিশ্বযুদ্ধের রাজনীতি
আবদুল হাকিম

:


আবদুল হাকিম (জন্ম : ১৬২০ - মৃত্যু : ১৬৯০) মধ্যযুগের বিখ্যাত বাঙালি কবি। তিনি তার রচিত নূরনামা কাব্যের জন্য অধিক পরিচিত। তিনি বেশ কিছু ফার্সি কবিতার বঙ্গানুবাদ করেন। তিনি ফার্সি, আরবি ও সংস্কৃৃত ভাষায় পণ্ডিত ছিলেন।
জন্ম ও জীবনী

কবি আবদুল হাকিম আনুমানিক ১৬২০ খ্রিষ্টাব্দে পর্তুগিজ শাসনাধীন চট্টগ্রামের সন্দ্বীপের সুধারামপুর গ্রামে (এখানে মতান্তর রয়েছে, কবি নোয়াখালী জেলার সুধারামের বাবপুরে) জন্ম গ্রহণ করেন। স্বদেশের ও স্বভাষার প্রতি তার ছিল অটুট ও অপরিসীম প্রেম। সে যুগে মাতৃভাষার প্রতি এমন প্রবল আকর্ষণ ছিল বিরল। তার আটটি কাব্যের কথা জানা গেছে। নূরনামা তার বিখ্যাত কাব্যগ্রন্থ। তার অন্যান্য উল্লেখযোগ্য কাব্যগ্রন্থ হলঃ ‌‌ইউসুফ-জুলেখা, লালমতি, সয়ফুলমুলুক, শিহাবুদ্দিননামা, নসীহতনামা, কারবালা ও শহরনামা। তিনি ১৬৯০ খ্রিষ্টাব্দে মৃত্যুবরণ করেন। বাংলা ভাষা ছাড়াও তিনি আরবি, ফার্সি ও সংস্কৃত ভাষায় পারদর্শী ছিলেন| বাঙালি হিসেবে তার গর্ববোধ ছিল। সেসময় একশ্রেণির লোকের বাংলা ভাষার প্রতি অবজ্ঞার জবাবে তিনি তার নূরনামা কাব্যে লিখেছিলেন :
গ্রন্থ

* ইউসুফ-জুলেখা
* নূরনামা
* চারি মোকাম ভেদ
* লালমতি
* সয়ফুলমুলক
* নসিহৎনামা
* কারবালা ও শহরনামা
* শাহাবুদ্দিননামা
* দূররে মজলিস।
তথ্যসূত্র
বহিঃসংযোগ

*


বিষয়শ্রেণী:মধ্যযুগের কবি
বিষয়শ্রেণী:১৭শ শতাব্দীর ভারতীয় কবি
বিষয়শ্রেণী:চট্টগ্রাম জেলার কবি
বিষয়শ্রেণী:বাংলা ভাষার কবি
বিষয়শ্রেণী:১৬২০-এ জন্ম
বিষয়শ্রেণী:১৬৯০-এ মৃত্যু
বিষয়শ্রেণী:নোয়াখালী জেলার ব্যক্তি
বিষয়শ্রেণী:১৭শ শতাব্দীর বাঙালি কবি
বিষয়শ্রেণী:বাঙালি পুরুষ কবি
বিষয়শ্রেণী:বাঙালি মুসলিম
বিষয়শ্রেণী:১৭শ শতাব্দীর ভারতীয় পুরুষ লেখক
এবিসি অনুমান

থাম্ব|ফরাসী গণিতবিদ জোসেফ ওস্টারলি
থাম্ব|ব্রিটিশ গণিতবিদ ডেভিড ম্যাসার

এবিসি অনুমান সংখ্যা তত্ত্বের একটি গুরুত্বপূর্ণ অনুমান যা ১৯৮৫ সালে জোসেফ ওয়েস্টারলি এবং ডেভিড ম্যাসার প্রস্তাব করেন। এই অনুমানটি তিনটি পরস্পর সহমৌলিক পূর্ণসংখ্যা a, b এবং c এর মধ্যে সম্পর্ক বিশ্লেষণ করে, যেখানে a+b=c। অনুমান অনুযায়ী, abc এর স্বতন্ত্র মৌলিক উৎপাদকগুলির গুণফল (যাকে র‍্যাডিক্যাল বলা হয়) সাধারণত c এর তুলনায় যথেষ্ট ছোট হয় না।
গাণিতিক বিবৃতি

যেকোনো ক্ষুদ্রাতিক্ষুদ্র \epsilon > 0 এর জন্য একটি ধ্রুবক K_{\epsilon} বিদ্যমান, যাতে সকল সহমৌলিক ত্রয়ী (a, b, c) এর জন্য নিম্নোক্ত অসমতা প্রতিষ্ঠিত হয়:
c
এখানে \mathrm{rad}(abc) হল abc এর সকল স্বতন্ত্র মৌলিক উৎপাদকের গুণফল।

উচ্চতা এবং র‍্যাডিক্যাল এর সংজ্ঞা হলো:
h(a,b,c) = \log\Bigl(\max\{|a|,\,|b|,\,|c|\}\Bigr)

\mathrm{rad}(abc) = \prod_{p \mid abc} p

যেখানে p হলো abc-কে ভাগ করে এমন মৌলিক সংখ্যা।
প্রভাব ও তাৎপর্য

এই অনুমান সত্য হলে, সংখ্যা তত্ত্বের বহু অমীমাংসিত সমস্যার সমাধান সম্ভবপর হতে পারে, উদাহরণস্বরূপ:
*ফার্মার শেষ উপপাদ্য: n \ge 6 এর জন্য x^n + y^n = z^n সমীকরণের কোনো নন-ট্রিভিয়াল সমাধান নেই।
* ক্যাটালান অনুমান: 3^2-2^3=1 ছাড়া অন্য কোনো পরপর পূর্ণসাংখ্যিক ঘাত পাওয়া যাবে না।
*এলিপ্টিক কার্ভ-সংক্রান্ত স্পিরো অনুমানের সমতুল্য।
ঐতিহাসিক পটভূমি

* ১৯৮৫: ওয়েস্টারলি ও ম্যাসার আনুষ্ঠানিকভাবে অনুমানটি উপস্থাপন করেন।
* ২০১২: শিনিচি মোচিজুকি ৫০০ পৃষ্ঠার একটি প্রমাণ দাবি করেন, তবে গণিত বিশ্বে ব্যাপক স্বীকৃতি পায়নি।
উদাহরণ

যদি a = 2^{10} = 1024 এবং b = 5^8 = 390625 নেওয়া হয়, তবে c = 391649 = 457 \times 857। এখানে,

\mathrm{rad}(abc) = 2 \times 5 \times 457 \times 857 = 3\,908\,570

যা c এর মানের নিকটবর্তী বলে ধরা হয়।
বিতর্ক ও চলমান গবেষণা

মোচিজুকির প্রমাণ, যাকে "ইন্টার-ইউনিভার্সাল টিজমুরি" বলা হয়, একটি জটিল কাঠামো ব্যবহার করে, যা বিশেষজ্ঞদের একটি ক্ষুদ্র দল ব্যতীত অধিকাংশের বোধগম্য নয়। বর্তমানে এই প্রমাণের বৈধতা নিয়ে গাণিতিক সম্প্রদায়ের মধ্যে বিতর্ক বিদ্যমান।
তথ্যসূত্র

বিষয়শ্রেণী:সংখ্যাতত্ত্বের অমীমাংসিত সমস্যা
বিশৃঙ্খলা-মাত্রা

কোনো ভৌত ব্যবস্থায় বিদ্যমান বিশৃঙ্খলা-মাত্রা বা ইংরেজি পরিভাষায়এনট্রপি () হলো পরিসংখ্যানিক বলবিজ্ঞানের একটি গুরুত্বপূর্ণ রাশি। কোনো প্রক্রিয়ায় (process) আগাগোড়াই যদি তাপীয় সাম্যাবস্থা সংরক্ষিত থাকে, তাহলে সেখানে বিশৃঙ্খলা-মাত্রার মানও অপরিবর্তিত থাকে। রুদ্ধতাপীয় প্রক্রিয়ায় বস্তুর যে তাপগতীয় চলরাশি বা তাপীয় ধর্ম স্থির থাকে, তাকে এনট্রপি বলে। কোনো একটি যন্ত্রের তাপমাত্রার সাপেক্ষে গৃহীত বা বর্জিত তাপের পরিবর্তনের হার দ্বারা এনট্রপি পরিমাপ করা হয়। এটি আপাত বিরোধী স্থিতিকে প্রতিভাত করে।
গাণিতিক ব্যাখ্যা

তাপগতিবিদ্যার দ্বিতীয় স্বীকার্যে বলা হয়েছে যে, কোনো বিক্রিয়াতে (reaction) কখনোই মোট বিশৃঙ্খলা-মাত্রার মান হ্রাস পায় না। কোন ভৌত ব্যবস্থায় শক্তি রূপান্তরের অক্ষমতা বা অসম্ভাব্যতাকে বা রূপান্তরেরর জন্য শক্তির অপ্রাপ্ততাকে এর বিশৃঙ্খলা-মাত্রা বলে। কোনো বস্তুর বিশৃঙ্খলা-মাত্রার পরম মান আজও জানা সম্ভব হয়নি। তবে কোনো বস্তু যদি তাপ গ্রহণ বা বর্জন করে, তাহলে বস্তুর এনট্রপির পরিবর্তন হয়। কোনো সিস্টেমের তাপমাত্রার সাপেক্ষে গৃহীত বা বর্জিত তাপ পরিবর্তনের হার দ্বারা এনট্রপির পরিবর্তন পরিমাপ করা হয়।
যদি কোনো সিস্টেমের T স্থির তাপমাত্রায় dQ পরিমাণ তাপ গ্রহণ বা বর্জন করার ফলে এনট্রপির পরিবর্তন dS হয়, তাহলে,
*dS=dQ/T
রুদ্ধতাপীয় প্রক্রিয়ায় যেহেতু কার্যনির্বাহী বস্তুুর সাথে বাইরের তাপের কোন আদান প্রদান হয় না, কাজেই dQ=0,সুতরাং সমীকরণ হতে দেখা যায় যে,এনট্রপির পরিবর্তন, *dS=dQ/T=0
অর্থাৎ রুদ্ধতাপীয় প্রক্রিয়ায় এনট্রপির কোনো পরিবর্তন হয় না।

সুতরাং, কোনো বস্তুর এনট্রপি বলতে আমরা এমন একটি ভৌত রাশিকে বুঝি যা বস্তুর রুদ্ধতাপীয় প্রত্যাবর্তী প্রক্রিয়ায় সর্বদা স্থির থাকে।
বিভিন্ন প্রক্রিয়ায় এনট্রপির পরিবর্তন

প্রত্যাবর্তী প্রক্রিয়ায় এনট্রপির কোনো পরিবর্তন ঘটেনা। অর্থাৎ, ds=0
অপ্রত্যাবর্তী প্রক্রিয়ায় এনট্রপির পরিবর্তন ঘটে। সাধারণত এনট্রপি বাড়ে। পৃথিবীর এনট্রপি বাড়ছেই। কারণ প্রকৃতির সব বস্তুই তাপীয় সাম্যাবস্থায় যেতে চায়। ফলে পৃথিবীর এনট্রপি অসীমের দিকে ধাবিত হচ্ছে। এভাবে একসময় সম্পৃক্ত অবস্থা চলে আসবে আর পৃথিবীর তাপীয় মৃত্যু হবে।বিজ্ঞানীরা এক গাণিতিক হিসাবে দেখেছেন প্রায় ১০১০০০ বছর পরে হতে পারে মহাবিশ্বের সেই সম্ভাব্য তাপীয় মৃত্যু।
এন্ট্রপি সংক্রান্ত উদাহরণ

ধরুন একটি ক্লাসে শিক্ষার্থীরা মনোযোগ দিয়ে ক্লাস করছে।এসময় তাদের এন্ট্রপি কম। কেননা তারা শৃঙ্খলিত অবস্থায় আছে।যখন ছুটি হল তারা বিশৃঙ্খল হয়েপড়ে।এতে এন্ট্রপিও বেড়ে যায়।পারমাণবিক ক্ষেত্রেও এ ধরনের ঘটনা ঘটে।
তথ্যসূত্র

বিষয়শ্রেণী:তাপগতিবিজ্ঞান
বিষয়শ্রেণী:ভৌত রাশি
ফাইনম্যান চিত্র

thumb|287px|right|In this Feynman diagram, an electron and a [[positron annihilate, producing a
photon (represented by the blue wavy line) that becomes a quark-antiquark pair. Then one radiates a gluon (represented by the green spiral).]]

ফাইনম্যান চিত্র () হলো মৌলিক কণিকাসমূহের মধ্যে সংঘটিত বিক্রিয়াসমূহ দেখানোর জন্যে ব্যবহৃত একপ্রকার স্থান-কালিক চিত্র। এর প্রবর্তক রিচার্ড ফাইনম্যান এর নামানুসারে এদের নামকরণ করা হয়েছে। এসব চিত্রে বিক্রিয়ায় সংশ্লিষ্ট ফোটনের গতিপথ দেখানো হয় বক্ররেখা দিয়ে, আর ইলেকট্রন বা অন্যান্য মৌলিক কণিকার গতিপথ দেখানো হয় সরলরেখা দিয়ে। বিক্রিয়ার শুরু থেকে শেষ পর্যন্ত যেসব ঘটনা বা পরিবর্তন সংঘটিত হয় তা চিত্রের নীচ থেকে উপরদিকে পর্যায়ক্রমিকভাবে প্রদর্শিত হয়।


বিষয়শ্রেণী:পারমাণবিক পদার্থবিজ্ঞান
বিষয়শ্রেণী:রিচার্ড ফাইনম্যান
বিষয়শ্রেণী:পদার্থবিজ্ঞানের ধারণা
বিষয়শ্রেণী:কোয়ান্টাম ক্ষেত্র তত্ত্ব
সূক্ষ্ম-গঠন ধ্রুবক

সূক্ষ্ম-গঠন ধ্রুবক(Fine-structure constant) হলো পারমাণবিক পদার্থবিজ্ঞান এবং কোয়ান্টাম ইলেকট্রো-গতিবিদ্যার একটি গুরুত্বপূর্ণ ধ্রুবরাশি।

ইলেকট্রন-আধানের বর্গ এবং (২, শুন্য মাধ্যমে পরাবৈদ্যুতিক ধ্রুবক,প্ল্যাংকের ধ্রুবক ও আলোর দ্রুতির গুণফল) -এর অনুপাত হিসাবে একে সংজ্ঞায়িত করা হয়। একে \,\alpha দ্বারা সূচিত করা হয়। এর মান হলো: ১/১৩৭.০৩৬ ।


বিষয়শ্রেণী:পদার্থবিজ্ঞান
বিষয়শ্রেণী:মাত্রাহীন সংখ্যা
বিষয়শ্রেণী:তড়িৎচুম্বকত্ব
কম্পাঙ্ক

থাম্ব|ডান|300px|বিভিন্ন কম্পাঙ্কের সাইন তরঙ্গ। নিচের দিকের তরঙ্গগুলোর কম্পাঙ্ক উপরের দিকের তরঙ্গগুলোর কম্পাঙ্কের চেয়ে বেশি। আনুভূমিক অক্ষ সময় নির্দেশ করছে।


কম্পাঙ্ক হলো একক সময়ে কোনো পুনরাবৃত্তিমূলক ঘটনা ঘটবার সংখ্যা। অর্থাৎ একটি ঘটনা যদি বার বার ঘটতে থাকে, তবে একক সময়ে ঐ ঘটনাটি যতবার ঘটবে তা হলো ঐ ঘটনার কম্পাঙ্ক।
সংজ্ঞা ও একক

কোন পর্যাবৃত্ত গতি (Periodic Motion), যেমন ঘূর্ণন, স্পন্দন বা তরঙ্গ ইত্যাদির ক্ষেত্রে, কম্পাঙ্ক হলো এক সেকেন্ডে সম্পন্ন পূর্ণ স্পন্দনের সংখ্যা।প্রতি সেকেন্ডে বস্তর কম্পন সংখ্যাই ঐ বস্তুর ঐ সময়কার কম্পাঙ্ক। পদার্থবিজ্ঞান এবং প্রকৌশলের বিষয়গুলিতে, যেমন আলোকবিজ্ঞান, বেতার বা শব্দ বিজ্ঞানে,কম্পাঙ্ককে ইংরেজি অক্ষর f বা গ্রিক অক্ষর ν (nu–উচ্চারণ নিউ) দিয়ে প্রকাশ করা হয়।

এসআই এককে কম্পাঙ্কের একক হলো হার্জ, প্রখ্যাত জার্মান পদার্থবিজ্ঞানী হাইনরিখ হার্জের নামানুসারে। এই একককে প্রথমদিকে পূর্ণস্পন্দন প্রতি সেকেন্ড বলা হতো। যেহেতু স্পন্দনকে শুধুমাত্র সংখ্যা দিয়ে প্রকাশ করা হয়, তাই কম্পাঙ্কের একক অনেক সময় :
\frac{1}{S}.
বা সময়−১ দিয়ে লেখা হয়। তরঙ্গের বেলায় তরঙ্গ দ্রুতিকে তরঙ্গ দৈর্ঘ্য দিয়ে ভাগ করে তরঙ্গের কম্পাঙ্ক পাওয়া যায়। হৃৎস্পন্দন এবং সাংগীতিক তাল মাপা হয় বিপিএম (BPM-বিটস পার মিনিট) বা প্রতি সেকেন্ডে বিট সংখ্যা দিয়ে। ঘূর্ণনের বেলায় আবার কম্পাঙ্ক মাপা হয় আরপিএম (rpm-রেভোলিউশন পার মিনিট) বা প্রতি সেকেন্ডে ঘূর্ণন সংখ্যা দিয়ে। বিপিএম এবং আরপিএমকে ৬০ দ্বারা ভাগ করলে হার্জে পরিণত হয়। সুতরাং, ৬০ আরপিএম = ১ হার্জ।
পর্যায়কাল ও কম্পাঙ্ক

পর্যায়কাল বা দোলনকালকে T দ্বারা প্রকাশ করা হয়, এবং এটি হচ্ছে কম্পাঙ্কের (f) ব্যস্তানুপাতিক:
:
T = \frac{1}{f}

পর্যায়কালের এসআই একক হচ্ছে সেকেন্ড।

বোঝার সুবিধার্থে দীর্ঘ ও ধীরগতির তরঙ্গগুলোকে, যেমন সামুদ্রিক তরঙ্গকে, কম্পাঙ্কের বদলে পর্যায়কাল দ্বারা প্রকাশ করা হয়। অন্যপক্ষে ক্ষুদ্র ও দ্রুতগামী তরঙ্গগুলোকে, যেমন বেতার তরঙ্গ বা শব্দ তরঙ্গকে, হার্জ বা কম্পাঙ্কে প্রকাশ করা হয়। এদের পারস্পরিক সম্পর্ক নিচের ছক থেকে বের করা যায়:
তরঙ্গবেগ, তরঙ্গদৈর্ঘ্য ও কম্পাঙ্ক

কম্পাঙ্ক (f), তরঙ্গবেগ (v) ও তরঙ্গদৈর্ঘ্যের (λ) মধ্যকার সম্পর্ক হচ্ছে-

v=fλ

⇒ f=v/λ

কাজেই কম্পাঙ্ক, তরঙ্গবেগ ও তরঙ্গদৈর্ঘ্যের ভাগফলের সমান এবং তরঙ্গদৈর্ঘ্যের ব্যাস্তানুপাতিক।
তথ্যসূত্র


*
বহিঃসংযোগ

* National Research Council of Canada: Femtosecond comb; The measurement of optical frequencies
* Conversion: frequency to wavelength and back
* Conversion: period, cycle duration, periodic time to frequency
* Keyboard frequencies = naming of notes - The English and American system versus the German system
* Teaching resource for 14-16yrs on sound including frequency
* A simple tutorial on how to build a frequency meter
* Frequency - diracdelta.co.uk - javascript calculation.


বিষয়শ্রেণী:পদার্থবিজ্ঞান
সাত্যকি

সাত্যকি বা যুযুধান (, বেশি পরিচিত সাত্যকি নামে () হলেন মহাভারতে বর্ণিত কুরুক্ষেত্র যুদ্ধের একজন প্রধান বীর। যদু বংশীয় সত্যকের পুত্র ও শিনির পৌত্র। ওঁর জন্মদত্ত নাম ছিল যুযুধান। সাত্যকি অর্জুনের কাছে অস্ত্রশিক্ষা করেন। ভীষ্ম তাকে অধিরথ (শ্রেষ্ঠ শ্রেণীর যোদ্ধা) হিসেবে গণনা করেছিলেন। সাত্যকি ছিলেন কৃষ্ণের অনুগত। পাণ্ডব পক্ষে তিনি যোগ দেন। কুরুক্ষেত্রের যুদ্ধে সাত্যকি ভুরিশ্রবার সঙ্গে দ্বৈরথ যুদ্ধে বিপদগ্রস্থ হন। ভুরিশ্রবা যখন সাত্যকির শিরশ্ছেদ করবার জন্য অসি তুলেছেন, তখন অর্জুন ভুরিশ্রবার বাহু দ্বিখণ্ডিত করেন। এই অন্যায় আচরণের জন্য ভুরিশ্রবা অর্জুনকে ভর্ৎসনা করে যখন যোগযুক্ত হয়ে দেহত্যাগ করছেন, তখন সাত্যকি ভুরিশ্রবার শিরশ্ছেদ করেন। যুদ্ধে শাল্বরাজ সাত্যকির হাতে নিহত হন। ভুরিশ্রবার পিতা সোমদত্তকেও সাত্যকি বধ করেন। কুরুক্ষেত্র যুদ্ধের পঁয়ত্রিশ বছর বাদে যখন যদুবংশীয় বীররা পানমত্ত হয়ে পরস্পরের সঙ্গে হানাহানি করছেন, তখন সাত্যকির সঙ্গে কৃতবর্মার বচসা শুরু হয়। নিদ্রিত পাণ্ডব ও পাঞ্চাল বীরদের হত্যাকাণ্ডে কৃতবর্মা অশ্বত্থামার সহকারী ছিলেন বলে সাত্যকি ওঁকে তিরস্কার করেন। কৃতবর্মা সাত্যকির অন্যায় ভাবে ভুরিশ্রবা-বধের প্রসঙ্গ উত্থাপন করেন। বচসা চরমে উঠলে সাত্যকি অসি দিয়ে কৃতবর্মার শিরশ্ছেদ করেন। তাই দেখে ভোজ ও অন্ধকবংশীয়গণ সাত্যকিকে আক্রমণ করাতে কৃষ্ণ ও রুক্মিনীর পুত্র প্রদ্যুম্ন সাত্যকিকে রক্ষা করার চেষ্টা করেন। শেষে দুজনেই নিহত হলেন।

বিষয়শ্রেণী:মহাভারতের চরিত্র
বিষয়শ্রেণী:মহাভারত
বিষয়শ্রেণী:শ্ৰীকৃষ্ণের সাথে সম্পর্কিত ব্যক্তি
ইগর স্ট্রাভিনস্কি

থাম্ব|ডান|ইগর স্ট্রাভিনস্কি
থাম্ব|ডান|ইগর স্ট্রাভিনস্কি
ইগর স্ট্রাভিনস্কি (জুন ১৭, ১৮৮২ – এপ্রিল ৬, ১৯৭১) রুশ সঙ্গীতস্রষ্টা। তাকে ২০ শতকের সবচেয়ে গুরুত্বপূর্ণ সুরকারদের মধ্যে গণ্য করা হয়। টাইম ম্যাগাজিন তাকে ২০ শতকের ১০০জন প্রভাবশালী ব্যক্তিদের তালিকায় রেখেছে। ১৯৪৬ সালে তিনি মার্কিন নাগরিকত্ব গ্রহণ করেন। তার সুর দেয়া যন্ত্রসঙ্গীত ছাড়াও তিনি পিয়ানোবাদক ও সঙ্গীত পরিচালক হিসাবে খ্যাতি অর্জন করেন।

স্ট্রাভিনস্কির বাবা একজন প্রতিষ্ঠিত বেস অপেরা গায়ক ছিলেন এবং স্ট্রাভিনস্কি পিয়ানো এবং সঙ্গীত তত্ত্বের পাঠ গ্রহণ করে বড় হয়েছিলেন। সেন্ট পিটার্সবার্গ বিশ্ববিদ্যালয়ে আইন অধ্যয়ন করার সময়, তিনি নিকোলাই রিমস্কি-করসাকভ এর সাথে দেখা করেন এবং ১৯০৮ সালে রিমস্কি-করসাকভের মৃত্যুর আগ পর্যন্ত তার অধীনে অধ্যয়ন করেন। স্ট্র্যাভিনস্কি ইম্প্রেসারিও সের্গেই দিয়াঘিলেভ এর সাথে দেখা করেন, যিনি স্ট্র্যাভিনস্কিকে তিনটি ব্যালে লেখার দায়িত্ব দেন: দ্য ফায়ারবার্ড (১৯১০), পেত্রুশকা ] (১৯১১), এবং দ্য রাইট অফ স্প্রিং (১৯১৩), যার শেষটি প্রিমিয়ারে কাছাকাছি-দাঙ্গার পরে তাকে আন্তর্জাতিক খ্যাতি এনে দেয় এবং সুরকারদের ছন্দের কাঠামো বোঝার উপায় পরিবর্তন করে।

স্ট্রাভিনস্কির রচনামূলক কর্মজীবনকে তিনটি সময়কালে ভাগ করা হয়েছে: তার রাশিয়ান সময়কাল (.১৯১৩-১৯২০), তার নিওক্লাসিক্যাল সময়কাল (১৯২০-১৯৫১), এবং তার সিরিয়াল সময়কাল (১৯৫৪-১৯৬৮))। স্ট্রাভিনস্কির রাশিয়ান সময়কাল রাশিয়ান শৈলী এবং লোককাহিনীর প্রভাব দ্বারা চিহ্নিত করা হয়েছিল। রেনার্দ (১৯১৬) এবং লেস নোসেস (১৯২৩) ছিল রাশিয়ান লোক কবিতার উপর ভিত্তি করে এবং L'Histoire du soldat এই লোককাহিনীগুলিকে জনপ্রিয় সঙ্গীত কাঠামোর সাথে মিশ্রিত করেছে, যেমন ট্যাঙ্গো, ওয়াল্টজ, রাগ, এবং কোরালে . তার নিওক্ল্যাসিকাল পিরিয়ড শাস্ত্রীয় সময়কাল থেকে থিম এবং কৌশলগুলি প্রদর্শন করেছিল, যেমন তার অক্টেট (১৯২৩) এবং গ্রীক-এ সোনাটা ফর্মের ব্যবহার। পুরাণ পার্সেফোন (১৯৩৫)। তার সিরিয়াল পিরিয়ডে, স্ট্র্যাভিনস্কি সেকেন্ড ভিয়েনিজ স্কুল থেকে আর্নল্ড শোয়েনবার্গ-এর বারো-টোন টেকনিক-এর মতো রচনামূলক কৌশলের দিকে ঝুঁকেছিলেন। ইন মেমোরিয়াম ডিলান থমাস (১৯৫৪) ছিল তাঁর রচনাগুলির মধ্যে প্রথম যা সম্পূর্ণরূপে কৌশলের উপর ভিত্তি করে তৈরি করা হয়েছিল এবং ক্যান্টিকাম স্যাক্রাম (১৯৫৬) ছিল তাঁর প্রথম রচনা যা একটি স্বর উপর ভিত্তি করে তৈরি হয়েছিল। সারি। স্ট্রাভিনস্কির শেষ প্রধান কাজ ছিল রিকুয়েম ক্যান্টিকেলস (১৯৬৬), যেটি তাঁর অন্ত্যেষ্টিক্রিয়ায় সম্পাদিত হয়েছিল।
তথ্যসূত্র


বিষয়শ্রেণী:রুশ সঙ্গীত পরিচালক
বিষয়শ্রেণী:১৮৮২-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:গ্র্যামি আজীবন সম্মাননা পুরস্কার প্রাপক
বিষয়শ্রেণী:পুরুষ অপেরা সুরকার
বিষয়শ্রেণী:২০শ শতাব্দীর মার্কিন সুরকার
বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ
বিষয়শ্রেণী:২০শ শতাব্দীর মার্কিন পিয়ানোবাদক
বিষয়শ্রেণী:২০শ শতাব্দীর ধ্রুপদী সুরকার
বিষয়শ্রেণী:মার্কিন ধ্রুপদী সুরকার
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:রুশ বংশোদ্ভূত মার্কিন ব্যক্তি
বিষয়শ্রেণী:ফ্রান্সের নাগরিকীকৃত নাগরিক